Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 528/12/8802	Košice I, 15.5.2014
EEČ : 2-63-187-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 15.5.2014, spisová značka 1 Pv 528/12/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v Košiciach dňa 08.09.2012 v čase okolo 11.45 hod. na ul. Hlavnej v objekte Seminárneho kostola, potom čo pristúpila k XXXXX, nar. 26.11.1939, tak jej rukou strhla z krku retiazku zo žltého kovu s dvoma príveskami, čím jej takto svojím konaním spôsobila škodu vo výške 400,-€

Uznesením prokurátora Okresnej prokuratúry XXXXX I zo dňa 15.5.2014, spisová značka 1 Pv 528/12/8802, bola určená obvinenej skúšobná doba v trvaní 12 mesiacov.
Odôvodnenie:

	Prokurátor okresnej prokuratúry XXXXX I uznesením zo dňa 15.03.2013 sp. zn. 1 Pv 528/12, podľa § 216 ods. 1 Trestného poriadku podmienečne zastavil trestné stíhanie obvinenej ml. XXXXX, za prečin krádeže podľa § 212 ods. 2 písm. c / Trestného zákona, ktorého sa dopustila tak, že v Košiciach dňa 08.09.2012 v čase okolo 11.45 hod. na ul. Hlavnej v objekte Seminárneho kostola, potom čo pristúpila k XXXXX, nar. 26.11.1939, tak jej rukou strhla z krku retiazku zo žltého kovu s dvoma príveskami, čím jej takto svojím konaním spôsobila škodu vo výške 400,-€.

	Podľa § 216 ods. 2 Trestného poriadku bola obvinenej určená skúšobná doba v trvaní 12 / dvanásť / mesiacov.

	Uznesenie o podmienečnom zastavení trestného stíhania nadobudlo právoplatnosť dňa 26.03.2013, teda skúšobná doba uplynula dňa 26.03.2014.

	V zmysle § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

	Po skončení skúšobnej doby bol vyžiadaný odpis z registra trestov,  charakteristika z Obvodného úradu XXXXX, odboru všeobecnej vnútornej správy  podľa miesta trvalého bydliska obvinenej a bola zabezpečená lustrácia z registra Generálnej prokuratúry SR, či sa voči obvinenej  nevedie trestné stíhanie na území Slovenskej republiky.
  
	Zo správy Obvodného úradu v XXXXX vyplýva, že obvinená sa počas skúšobnej doby dopustila priestupku proti verejnému poriadku podľa § 47 ods. 1 písm. d / zákona č. 372/1990 Zb. o priestupkoch tým, že dňa 25.10.2013 v čase o 16.25 hod. znečisťovala verejné priestranstvo na ul. Kmeťovej v Košiciach, za čo jej bola uložená pokuta vo výške 20,-€.

	Na  základe  týchto materiálov bolo preukázané, že obvinená počas skúšobnej doby podmienečného zastavenia trestného stíhania viedla riadny život a nedopustila sa trestnej činnosti, nebola odsúdená, čím splnila podmienky na vydanie rozhodnutia o osvedčení sa, aj napriek tomu, že sa dopustila priestupku, ktorý svojou povahou nemožno považovať za konanie, ktoré by malo vplyv na toto rozhodnutie, nakoľko  nesúvisí svojou povahou s trestným činom, pre ktorý bolo trestné stíhanie podmienečne zastavené.

Poučenie:
Proti tomuto uzneseniu je prípustná sťažnosť, ktorú je  možné podať do 3 dní odo dňa doručenia na Okresnú prokuratúru XXXXX I.                     Sťažnosť má odkladný účinok. Právoplatnosťou   tohto   uznesenia   nastávajú   účinky  zastavenia  trestného stíhania. / § 217 ods. 4 Tr. poriadku, § 9 ods. 1 písm. e / Tr. poriadku / . 

Mgr. Jozef Stanko
prokurátor